Kamu bisa jelasin ke aku soal Wangsa Song dalam bahasa jawa?

Rajawangsa Song (Ind: Dinasti Song, Wangsa Song) (Aksara Kan: 宋朝, Pinyin: song chao) ya iku salah siji rajawangsa kang dadi pamaréntah ana ing Cina antarané taun 960 nganti tekan taun 1279 sadurungé Cina diinvasi déning Mongol. Rajawangsa iki nggantèni Lima Rajawangsa lan Sapuluh Nagara lan sawisé kalah lan digantèni déning Rajawangsa Yuan. Rajawangsa iki dadi papréntahan pisanan ana ing donya kang nyithak dhuwit dluwang lan dadi rajawangsa Cina pisanan kang ngedegaké angkatan sagara. Ana ing période papréntahan rajawangsa iki uga, kanggo pisanané nggunakaké bubuk mesiu ana ing paperangan lan kompas minangka nemtokaké arah lor.

Rajawangsa Song dibagi dadi rong période kang béda, Song Lor lan Song Kidul. Nalika période Song Lor (, 960–1127), kuthagara (Ind: ibukota) Song mapan ana ing Kutha Pyancing (Pinyin: Bianjing) (saiki Kaifeng) lan rajawangsa iki ngontrol laladan-laladan ing Cina (laladan suku Han mayoritas). Song Kidul (, 1127–1279) ngrujuk mafrang période sawisé rajawangsa Song kélangan kontrol Cina Lor kang direbut déning Rajawangsa Jin. Ana ing période iki, papréntahan Song mundur menyang Kidul Kali Yangcê (Kali Yangtze) lan ngedegaké kuthagara (Ind: ibukota) ana ing Lin'an (saiki Hangzhou). Rajawangsa Song kang kélangan kontrol saka laladan asal kalairane kabudayan Cina kang pusaté ana ing saubengé Kali Kuning, nanging artatataning (Ind: ekonomi) RajaWangsa Song ora rusak amarga 60 persèn populasi Cina ana ing laladan kakuwasan Song Kidul lan akèh-akèhé laladan kakuwasaané iku lemah tetanèn kang prodhuktif. Rajawangsa Song Kidul ngundhakaké kakuwatan angkatan sagarané kanggo mertahanaké laladan maritim rajawangsa Song. Kanggo ndhesek Jin lan bangsa Mongol, rajawangsa Song ngembangaké pariundhagi (Ind: teknologi) militèr kang migunakaké bubuk mesiu. Nalika taun 1234, Rajawangsa Jin ditelukaké déning bangsa Mongol. Möngke Khan, Khan ka-papat kabauraton (Ind: kemaharajaan, kekaisaran) Mongol.